Определение на Съда (седми състав) от 1 октомври 2024 г. (преюдициално запитване от Fővárosi Törvényszék — Унгария) — CN/Cofidis Magyarországi Fióktelepe
(C-47/241, Cofidis Magyarországi Fióktelepe)
(Преюдициално запитване — Член 53, параграф 2 и член 94 от Процедурния правилник на Съда — Директива 93/13/ЕИО — Защита на потребителите — Неравноправни клаузи в договори за кредит в чуждестранна валута, сключени с потребители — Изискване за представяне на фактическия и нормативния контекст на спора в главното производство — Изискване да се посочат причините, които оправдават необходимостта от отговор на Съда, както и за посочване на връзката между разпоредбите на правото на Съюза, чието тълкуване се иска, и приложимото национално законодателство —Липса на достатъчно сведения — Явна недопустимост)
Език на производството: унгарски
Запитваща юрисдикция
Fővárosi Törvényszék
Страни в главното производство
Жалбоподател: CN
Ответник: Cofidis Magyarországi Fióktelepe
Диспозитив
Преюдициалното запитване, отправено от Fővárosi Törvényszék (Градски съд Будапеща, Унгария) с акт от 10 януари 2024 г. е явно недопустимо.
____________
1 ОВ C, C/2024/2592.